**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.02.2025, ora 08.00 – 09.02.2025, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 09.02.2025, ora 07.00**

**RÂURI**

**Debitele au fost relativ staționare,** exceptând râurile din bazinele hidrografice: Vișeu, Iza și cursurile Someşului şi Mureşului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Moldova, Bistrița, Trotuş, cursul mijlociu al Siretului și mai mici (sub 30% din normalele lunare) pe râurile din bazinele hidrografice: Crasna, Barcău, Crișul Negru, Crișul Alb, Bega Veche, Bega, Timiș, Bârzava, Moravița, Caraș, Nera, Cerna, Vedea, Bârlad, Jijia, pe unii afluenți din bazinul mijlociu și inferior al Mureșului, pe afluenții din bazinul inferior al Jiului, pe unii afluenți din bazinul Oltului și pe unii afluenți din bazinul superior al Argeşului.

Formațiunile de gheață (gheață la mal, năboi, pod de gheață) existente în bazinele Vișeului, Izei, Someșului, Mureșului, Oltului, Argeșului, Ialomiței, Buzăului, Trotușului, Bistriței, Moldovei şi pe unii afluenți ai Bârladului şi Prutului, au fost în extindere și intensificare.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi relativ staționare.**

Formațiunile de gheață (gheață la mal, năboi, pod de gheață) existente, vor fi, în general în uşoară extindere şi intensificare.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 08.02.2025 – 09.02.2025 **a fost în scădere,** având valoareade **4100 m3/s**, sub media multianuală a lunii **ianuarie (4950 mc/s) și februarie (5300 mc/s).**

În aval de Porţile de Fier, debitele au fost în scădere pe sectorul Gruia – Giurgiu și în creștere pe sectorul Oltenița – Tulcea.

**Debitul la intrarea în ţară (secţiunea Baziaş) va fi în sădere (3900 m3/s).**

În aval de Porţile de Fier, debitele vor fi în scădere pe sectorul Gruia – Călăraşi și în creștere pe sectorul Cernavodă -Tulcea.

**2.** **Situația meteorologică în intervalul 08.02.2025, ora 09.00 – 09.02.2025 ora 06.00**

**ÎN ŢARĂ**

**Valorile termice diurne s-au situat ușor peste** mediile climatologice specifice pentru această perioadă în centrul și vestul țării, iar în restul teritoriului acestea au caracterizat o vreme rece, iar noaptea a fost ger local în depresiuni.

Cerul a fost variabil în zonele intracarpatice, iar în restul teritoriului, în mare parte din interval, s-a semnalat nebulozitate joasă. Au fost ninsori slabe pe alocuri în Moldova, izolat în Muntenia, dar pe arii relativ extinse în Dobrogea, unde trecător, în prima parte a zilei, au fost și burnițe ce au favorizat depunerile de polei. Vântul a suflat slab și moderat, cu intensificări în general cu viteze de 50...60 km/h în sudul Banatului, în Dobrogea și izolat pe crestele montane.

Este strat de zăpadă la munte, care la ora 20 măsura, în platformele stațiilor meteorologice, până la 82 cm în Munții Bucegi, dar pe arii restrânse și în Moldova (până la 5 cm) și Transilvania (până la 4 cm).

Temperaturile maxime s-au încadrat între -5 grade la Cotnari și 10 grade la Holod și Gurahonț, iar la ora 06 se înregistrau valori termice cuprinse între -14 grade la Toplița și 2 grade la Zalău. Cu totul izolat a fost ceață.

*Observație - de ieri dimineață de la ora 6 au fost emise 6 atenționări cod galben pentru fenomene meteorologice periculoase imediate: 4 de către SRPV Constanța și 2 de către SRPV Timișoara.*

**LA BUCUREŞTI**

**Vremea a fost rece,** cu nebulozitate joasă persistentă, iar vântul a suflat slab și moderat. În primele ore ale intervalului în unele cartiere au fost fulguieli. Temperatura maximă a fost de -2 grade la Afumați și Băneasa și -1 grad la Filaret, iar la ora 06 se înregistrau -3 grade la toate stațiile meteorologice.

**3. Prognoza meteorologică în intervalul 09.02.2025, ora 09.00 – 10.02.2025, ora 09.00**

**ÎN ŢARĂ**

**Vremea va fi rece,** exceptând regiunile intracarpatice unde valorile termice diurne vor fi ușor mai ridicate decât mediile climatologice specifice datei, iar noaptea va fi ger local în Transilvania și Moldova și pe alocuri în zonele subcarpatice din sud. Cerul va fi variabil, cu înnorări temporare în regiunile estice și sudice, dar numai izolat vor fi fulguieli. Vântul va sufla slab și moderat, temporar cu intensificări mai ales ziua în sudul Banatului (rafale de 50...60 km/h), dar trecător și cu viteze mai reduse și în Dobrogea și Bărăgan. Temperaturile maxime se vor încadra în general între -1 și 9 grade, iar cele minime vor fi cuprinse între -20...-18 grade în depresiunile Carpaților Orientali și -3...-1 grade pe litoral și în Dealurile de Vest. Izolat va fi ceață asociată cu depunere de chiciură.

**LA BUCUREŞTI**

**Vremea se va menține rece.** Cerul va deveni variabil, iar vântul va sufla slab și moderat. Temperatura maximă va fi de 2...4 grade, iar cea minimă de -8...-5 grade.

**4. Buletin nivometeorologic pentru perioada 06.02.2025 ora 20 - 10.02.2025 ora 20**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MODERAT (2)** | **RISC REDUS (1)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC MODERAT (2)** | **RISC REDUS (1)** |
| **Munții Țarcu-Godeanu** | **RISC MODERAT (2)** | **RISC REDUS (1)** |
| **MUNȚII RODNEI- CEAHLĂU** | **RISC MODERAT (2)** | **RISC REDUS (1)** |
| **CĂLIMANI BISTRIȚEI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**Principalele mecanisme ce conduc la declanșarea avalanșelor :**

* **Vreme rece, geroasă în cursul nopților.**

**CARPAȚII MERIDIONALI - ȚARCU – GODEANU, PARÂNG-ȘUREANU, FĂGĂRAȘ, BUCEGI- RISC MODERAT (2)**

La peste 1800 m se întânește un strat subțire de zăpadă recentă, local cu grosimi de peste 5 cm, îndeosebi în masivele estice, iar în partea superioară a zăpezii se regăsește în continuare un strat relativ redus de zăpadă, incomplet stabilizat, depus peste o crustă înghețată sau peste straturile mai vechi și dure. Pe văi și în locurile adăpostite se întâlnesc pe alocuri depozite mai mari de zăpadă. În apropierea crestelor regăsim unele plăci de vânt, în special pe pantele estice și nordice. În special la supraîncărcări ale stratului pot apărea unele fisuri în stratul superficial, incomplet stabilizat, care pot duce la declanșarea de avalanșe de dimensiuni relativ mici, cu totul izolat medii - riscul se va menține **RISC MODERAT (2)**.

Sub 1800 m, stratul de zăpadă are dimensiuni reduse și este în ansamblu consolidat. La altitudini de

1600-1800 m sunt anumite văi sau pante unde întâlnim un strat de zăpadă recent acumulată. Se mențin condițiile pentru apariția unor curgeri pe anumite văi și pante mai înclinate, îndeosebi între 1600 și 1800 m, iar cu totul Izolat se pot declanșa unele avalanșe de suprafață de mici dimensiuni - **RISC REDUS (1)**.

**MASIVUL RODNEI și CEAHLĂU - RISC MODERAT (2)**

În partea superioară a stratului se întâlnesc pe alocuri 5-10 cm de zăpadă recent acumulată, stratul de zăpadă fiind în multe zone incomplet stabilizat în primii 20 cm. În profunzime regăsim straturile mai vechi și mai dure, cu cruste de gheață intercalate. Pe văi și pe anumite pante întâlnim unele depozite mai consistente. Se va menține riscul de apariție a unor avalanșe de mici dimensiuni și cu totul izolat medii pe unele pante din apropierea crestelor, unde sunt formate plăci recente de vânt, mai ales pe versanții cu orientare nordică sau estică, care să angreneze zăpada acumulată în perioada precedentă, risc prezent la suprasarcini - **RISC MODERAT (2)**.

Stratul de zăpadă este pe alocuri consistent și între 1500-1800 m, iar pe anumite văi sau pante înclinate sunt acumulări mai mari de zăpadă, unele relativ recente. Izolat se pot produce avalanșe de dimensiuni mici, riscul fiind prezent la suprasarcini și **RISC REDUS (1)**.

**MASIVELE CĂLIMANI, BISTRIȚEI - RISC ÎNSEMNAT (3)**

La altitudini de peste 1800 m se întâlnesc multiple plăci de vânt, cu precădere pe versanții nordici sau

estici, iar pe alocuri un strat de zăpadă proaspătă, ce depășește local 15 cm. Pe anumite pante și văi se întâlnesc și depozite mai consistente, unele recente. Stratul are rezistență redusă pe multe pante, fiind depus peste straturi mai vechi și dure de zăpadă. Pot apărea avalanșe de zăpadă de dimensiuni mici și medii, care să angreneze în primul rând zăpada cu rezistență redusă din partea superioară. Riscul va fi amplificat la supraîncărcări ale stratului și **RISC ÎNSEMNAT (3)**.

Și la altitudini de sub 1800 m s-a depus un strat însemnat de zăpadă, local de peste 15 cm, în special

pe versanții vestici și nordici. Pe anumite pante sau văi se întâlnesc unele depozite mai importante de

zăpadă și pot apărea unele curgeri sau avalanșe de mici dimensiuni - **RISC MODERAT (2)**.

**MUNȚII VLĂDEASA, MUNTELE MARE -** **RISC REDUS (1)**

Stratul de zăpadă are dimensiuni redus și doar pe anumite văi izolate mai întâlnim zăpadă incomplet

stabilizată, de grosimi reduse, depusă peste straturile mai dure de la bază. În apropierea crestelor se

regăsesc unele plăci subțiri de vânt. Riscul apariției unor avalanșe de dimensiuni în general mici va exista pe anumite văi și pante înclinate, uneori prin ruperea unor plăci de vânt, riscul fiind prezent la suprasarcini mari - **RISC REDUS (1)**.

**EVOLUȚIA VREMII DIN ULTIMELE ZILE:**

În ultimele 3 zile vremea a fost rece pentru această perioadă, geroasă în zonele înalte. Cerul a fost

temporar noros, variabil în masivele vestice. Pe arii mai extinse în Carpații Orientali și local în cei

Meridionali, s-au semnalat ninsori în general slabe, izolat mai însemnate în masivele Călimani-Bistriței-Ceahlău. Vântul a suflat slab și moderat la altitudini joase, cu intensificări temporare de 50-70 km/h în zonele înalte, trecător cu 80-110 km/h pe crestele Meridionalilor, spulberând zăpada. Local s-a semnalat ceață, asociată și cu depuneri de chiciură. Stratul de zăpada a înregistrat creșteri de 1 cm în Carpații Meridionali și local de 5..10 cm în grupele centrale ale Carpaților Orientali.

**În data de 06.02.2025, la ora 14**, stratul de zăpadă din platforma stațiilor meteorologice măsura:

**Carpaţii Meridionali**: 84 cm la Vf. Omu, 57 cm la Bâlea-Lac, 31 cm la Păltiniș, 22 cm Vf. Țarcu, 9 cm Cuntu, 14 cm la Predeal, 9 cm la Fundata, 4 cm la Parâng.

**Carpaţii Orientali:** 81 cm la Vf. Călimani, 82 cm la Ceahlău-Toaca, 70 cm la Vf.Lăcăuți, 42 cm la Bucin, 46 cm la Iezer Rodnei, 19 cm la Penteleu.

**Carpaţii Occidentali:** 17 cm la Semenic, 18 cm Stâna de Vale, petice la Vlădeasa.

**PROGNOZA VREMII PENTRU INTERVALUL 06.02.2025 – 10.02.2025, ora 20**

Vremea fi apropiată de normalul termic al acestei perioade, geroasă noaptea și dimineața. Cerul va fi variabil și senin. Vântul va sufla slab și moderat, cu ușoare intensificări pe creste. Izolat se va semnala ceață, asociată și cu depunere de chiciură.

**Temperaturi prognozate în intervalul 06.02.2025 ora 20 - 10.02.2025 ora 20:**

**Peste 1800 m**:

temperaturi minime: în general între -15 ..-10 grade.

temperaturi maxime: în general între -9…-4 grade, ușor mai crescute sâmbătă, 08 februarie.

**Sub 1800 m**:

temperaturi minime : în general între -13 ....-6 grade.

temperaturi maxime: în general între -5…1 grad, ușor mai crescute sâmbătă, 08 februarie.

**Vânt la peste 2000 m**: intensificări temporare de 30-40 km/h, din sector estic și Nordic.

**Izoterma de 0 grade**: în primele 60 de ore la 100-400 m, în urcare temporară spre 1000 m sâmbătă, 8 februarie, în coborâre spre finalul intervalului.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost evenimente deosebite

* 1. **Pe râurile interioare**

**A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.

* 1. **Pe Marea Neagră**

Nu au fost evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 06.02.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**MM-1, MM-2 (mun. Baia Mare), jud. Maramures**

**SM1 mun. Satu Mare), jud. Satu Mare**

**CJ5 (mun. Dej), jud. Cluj**

**BH1 (mun. Oradea), jud. Bihor**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**APM Dambovita** a informat telefonic despre un **incendiu izbucnit în data de 08.02.2025, ora 21:15, de vegetație si deșeuri depozitate ilegal pe raza comunei Conțești, județul Dâmbovița**. ISU-DB apreciază o suprafață afectată de 1000 mp și o cantitate de 1,5 tone deșeuri, inclusiv mase plastice, care ard în incendiu. Se va reveni.

1. **În domeniul solului şi vegetaţiei:**

**ARBDD** informează despre izbucnirea, î**n data de, 08.02.2025, ora 10:30, unui incendiu de vegetație (stuf și papură) din zona de vest a grindului Lumina, districtul Caraorman, în zona inundabilă a loc. Crișan, jud. Tulcea, din cauze necunoscute.** Se va reveni cu informații suplimentare.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 06.02.2025 – 07.02.2025 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Olt: Jud. Braşov:**

Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

**Jud. Iași**:

- Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

\* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**A.B.A. Someş-Tisa – judeţul Maramureş**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare (cu satele aferente) si   
  Târgu Lapus (cu satele aferente), cantitatea de apa bruta la sursa, este diminuata   
  considerabil, fiind necesara mentinerea de restrictii si anume: se intra în treapta I de restrictii, respectiv se reduce consumul de apa cu cel putin 10%.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**Notă: ABA Argeş-Vedea**, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,0 mc/s. În data de 16 octombrie 2024 a fost închisă total vana segment de la golirea de semiadâncime, fiind deschisă total golirea de by-pass pentru evacuarea unui debit de aproximativ 1,5 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.

**DIRECȚIA COMUNICARE ȘI DIGITALIZARE**